Névváltoztatás

Ügyleírás
Személyesen benyújtott kérelemre (személyazonosság, állampolgárság igazolása szükséges) indul, kiskorú esetében törvényes képviselő jár el. Kiskorú gyermek esetében, ha a szülők elváltak, akkor is kell mindkét szülő hozzájárulása a név megváltoztatásához. Ettől csak az az eset tér el, ha a szülő felügyeleti jogát megvonták és ezt jogerős bírósági ítélet igazolja.
Szülő családi nevének megváltoztatása kiterjed családi nevét viselő kiskorú gyermekére is.

Csatolandó mellékletek
- születési anyakönyvi kivonat (azon személyeké is, akiket a névváltoztatás érint),
- házas családi állapot esetén házassági anyakönyvi kivonat,
- személyazonosító igazolvány vagy útlevél,
- lakcímet igazoló hatósági igazolvány,
- átutalás megtörténtének igazolására szolgálató banki visszaigazolás másolata

Megjegyzés
Az egy családhoz tartozó nagykorúak kérelme esetében az igazgatási szolgáltatási díjat minden nagykorúnak külön-külön kell megfizetnie.
A születési névváltoztatási eljárással összefüggésben fizetendő igazgatási szolgáltatási díj összegének a befizetését a Budapest Főváros Kormányhivatal által megjelölt számlaszámra kell az ügyfélnek megfizetni, az átutalás megtörténtének igazolására szolgálató banki visszaigazolás másolatát a névváltoztatási kérelemhez csatolni szükséges.
- számlaszám: 10023002-00299592-00000000
- kedvezményezett neve: Budapest Főváros Kormányhivatala
- közlemény: névváltoztatással érintett személy házassági és születési neve

Benyújtás módja
Személyesen

Az eljárás illetéke
Születési utónév megváltoztatására irányuló kérelem igazgatási szolgáltatási díja 13.000 Ft, a születési családi nevet, valamit a születési családi és utónevet érintő névváltoztatási kérelem igazgatási szolgáltatási díja 18.000 Ft.

Eljáró szervezeti egység
Hatósági Osztály

Elérhetőség
06/48/524-100

Illetékességi területe
országos

Ügyintézési határidő
Anyakönyvvezetőnél kérelem továbbítása az eljáró hatósághoz 8 nap.
Budapest Főváros Kormányhivatal Állampolgársági és Anyakönyvi Főosztály Névváltoztatási és Anyakönyvi Osztály: 45 nap.

Az eljárás jogi alapja
- az anyakönyvi eljárásról szóló 2010. évi I. törvény
- az anyakönyvezési feladatok ellátásának részletes szabályiról szóló 429/2017.(XII.20.)
  kormányrendelet
- az általános közigazgatási rendtartásról szóló 2016. évi CL. törvény
